கேள்வி: கட்சி தாவல் தடைச் சட்டம், 1985 பற்றி தகவல் சொல்.
பதில்: கட்சி தாவல் தடை சட்டம், 1985, இந்திய அரசியலமைப்பு சட்டத்தில், 52வது திருத்தத்தின் படி, பத்தாவது அட்டவணையில் சேர்க்கப்பட்டது.[http://archive.indianexpress.com/news/antidefection-law/339606/ Anti-Defection Law பக்கம்:1] [http://archive.indianexpress.com/news/antidefection-law/339606/2 Anti-Defection Law பக்கம் 2]
கேள்வி: கட்சி தாவல் தடைச் சட்டம், 1985 - கட்சி தாவல் தடைச் சட்டத்தின் முக்கியப் பிரிவுகள் பற்றி தகவல் சொல்.
பதில்: *இந்திய அரசியல் சட்டத்தின் 10-ஆவது அட்டவணையில் உள்ள கட்சி தாவல் தடைச் சட்டம் ராஜிவ் காந்தி பிரதமராக இருந்த போது, 1985-இல் 52-ஆவது அரசியல் சட்டத் திருத்தத்தின் மூலம் கொண்டுவரப்பட்டது. *கட்சி தாவல் தடைச் சட்டத்தின் கீழ் ஒரு நாடாளுமன்ற அல்லது சட்டமன்ற உறுப்பினர், தானாக முன்வந்து தான் தேர்ந்தெடுக்கப்பட்ட அரசியல் கட்சியிலிருந்து விலகினால், அவர் தனது உறுப்பினர் பதவியை இழப்பார். * நாடாளுமன்ற அல்லது சட்டமன்ற உறுப்பினர் சார்ந்திருக்கும் கட்சியின் கொறடா பிறப்பிக்கும் உத்தரவிற்கு மாறாக நாடாளுமன்ற/சட்டமன்ற வாக்கெடுப்பில் வாக்களித்தாலோ, அல்லது வாக்கெடுப்பைப் புறக்கணித்தாலோ பதவி இழப்பார். [http://www.bbc.com/tamil/india-41305293 என்ன சொல்கிறது கட்சி தாவல் தடை சட்டம் ?] * ஓர் உறுப்பினர் கட்சியிலிருந்து நீக்கப்பட்டாலும், கட்சி தாவல் தடுப்புச் சட்டப்படி அவர் தேர்தலில் நிறுத்திய அரசியல் கட்சியைச் சேர்ந்தவராகவே கருதப்படுவார்" என உச்சநீதிமன்றம் தீர்ப்பளித்தது. இந்தத் தீர்ப்பின் விளைவாகக் கட்சியிலிருந்து நீக்கப்பட்டிருந்தாலும் சட்டமன்ற உறுப்பினரோ, நாடாளுமன்ற உறுப்பினரோ கட்சிக் கொறடாவின் கட்டளைக்குக் கீழ்படிந்து நடக்க வேண்டும். கட்சிக் கொறடா கட்டளையை மீறினால் பதவி பறிபோகும். இவ்வாறு கட்சியிலிருந்து நீக்கப்பட்டவர் வேறு கட்சியில் சேர்ந்தாலும் பதவி பறிபோகும்.[http://ksradhakrishnan-ksrblogs.blogspot.com/2016/08/blog-post_5.html அதிமுக எம்.பி. சசிகலா புஷ்பா அவர்களின் நீக்கம் மீண்டுமொரு "கட்சி தாவல் சட்ட" சிக்கலைத் தோற்றுவித்துள்ளது] [http://www.dinamalarnellai.com/web/news/12612 கட்சித்தாவல் சட்டம்: அமர் சிங், ஜெயப்பிரதா வழக்கைத் தள்ளுபடி செய்தது உச்ச நீதிமன்றம்]
கேள்வி: கட்சி தாவல் தடைச் சட்டம், 1985 - விதி விலக்குகள் குறித்து விரிவாக சொல்லுங்கள்.
பதில்: *கட்சி தாவல் சட்டம், 1985-இன் படி இந்திய நாடாளுமன்றம் மக்களவை (இந்தியா) அல்லது மாநிலங்களவை அல்லது மாநில சட்டமன்றம் உள்ள ஓர் அரசியல் கட்சியில் உள்ள மொத்தமுள்ள உறுப்பினர்களில் மூன்றில் இரண்டு பகுதியினர் சேர்ந்து வேறு கட்சிக்கு மாறினால் அல்லது புதிய கட்சி துவக்கினால் அவர்களின் பதவி பறிபோகாது.
கேள்வி: கட்சி தாவல் தடைச் சட்டம், 1985 - கட்சி தாவல் தடைச் சட்டத் திருத்த மசோதா 2013 என்பது என்ன?
பதில்: கட்சி தாவல் தடைச் சட்டத் திருத்த மசோதா 2013-இன் படி, ஓர் அரசியல் கட்சியின் நாடாளுமன்ற உறுப்பினர்கள் அல்லது மாநிலங்களின் சட்டமன்ற உறுப்பினர்கள் தாங்கள் சார்ந்திருக்கும் கட்சியிலிருந்து விலகி வேறு அரசியல் கட்சிக்கு மாறினால் அவர்களின் பதவி பறிக்கப்பட்டுவிடும். [http://www.thehindu.com/news/national/What-the-Anti-Defection-Law-says/article15777794.ece What the Anti-Defection Law says]
கேள்வி: கட்சி தாவல் தடைச் சட்டம், 1985 - கட்சி தாவல் தடைச் சட்டம் தொடர்பாக குழுக்களின் பரிந்துரைகள் பற்றி விளக்கவும்.
பதில்: *அரசியல் சட்டம் 10-வது அட்டவணையில் கட்சி தாவல் தடைச் சட்டத்தில் பதவி பறிப்பு சம்பந்தமாக அளிக்கப்பட்டுள்ள விதிவிலக்குகளை நீக்க வேண்டும் எனத் தேர்தல் சீர்திருத்தம் குறித்தான தினேஷ் கோஸ்வாமி குழு, இந்தியச் சட்ட ஆணையம், அரசியல் சட்ட மறுஆய்வு பணிக்குழு ஆகிய அமைப்புகள் இந்திய அரசுக்கு பரிந்துரை செய்துள்ளது. *கட்சி மாறும் நாடாளுமன்ற உறுப்பினர் அல்லது சட்டமன்ற உறுப்பினரின் பதவியைப் பறிப்பதோடு வேறு பொதுநலப் பதவியில் இருந்தாலும் பறித்துவிட வேண்டும் என்றும் அரசியில் சட்ட மறுஆய்வு தேசிய ஆணையம் பரிந்துரை செய்துள்ளது. இந்தப் பதவி பறிப்பானது அடுத்த தேர்தல் முடியும் வரையோ அல்லது பதவிக்காலம் முடியும் வரையோ அல்லது இதில் எது முன்கூட்டி வருகிறதோ அதுவரை இருக்க வேண்டும் என்றும் அந்த ஆணையம் பரிந்துரை செய்துள்ளது.